fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi sv en fi fi fi fi fr fi fi fi fi fi fi fi fi fi fi fi pt fi fi fi fi fi fi tr fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ms fr fr et da fi ca de fi fi et fi fi fr en fi fi it fr fr fr fi fi fi fi fi fi fi fi fi fi fi en fi es fi fi fi et fi en fi fi fi fi en en ru fr en en en fr zh fr en fr en fr en fr en en fi fi en en en en en en en
Testamentti - Lääkärit Ilman Rajoja
Testamenttilahjoitus on arvokas tapa varmistaa hengenpelastavan sairaanhoidon jatkuminen kriisi- ja konfliktialueilla.
Elämää pelastava työmme alkaa sinusta
Kriisien ja konfliktien keskellä avun tarve voi muuttua hyvinkin nopeasti. Tekemällä testamenttilahjoituksen varmistat oman tahtosi ja hengenpelastavan sairaanhoidon potilaille juuri siellä, missä hätä on suurin. Kiitos, että harkitset elämää pelastavan työn muistamista testamentissasi.
Haluatko tietää lisää testamentin teosta ja Lääkärit Ilman Rajoja -järjestön työstä? Tutustu testamenttiesitteeseemme verkossa tai tilaa se kotiisi.
Testamentilla autat siellä, missä apua eniten tarvitaan
Hoitoa kriiseistä ja konflikteista kärsiville
Siviilit kärsivät sodista eniten: monet joutuvat jättämään kotinsa paetakseen henkensä edestä. Testamenttilahjoittana varmistat sodista kärsiville ensiapua, kirurgista hoitoa ja sairaanhoitoa potilaille sekä mielenterveyspalveluja traumatisoituneille ihmisille.
Yhä useammalle pääsy terveydenhuoltoon
Eri puolilla maailmaa ihmisiä syrjitään julkisessa terveydenhuollossa esimerkiksi pakolaisuuden tai hiv-tartunnan vuoksi. Tekemällä testamenttilahjoituksen varmistat elintärkeän sairaanhoidon myös heille, jotka muuten jäisivät ilman.
Hätäapua luonnonkatastrofien keskellä – nopeasti
Maanjäristykset, tsunamit ja tulvat voivat iskeä koska tahansa. Monet menettävät kaiken: kotinsa, omaisuutensa – jopa perheensä. Testamenttilahjoituksella voimme auttaa nopeasti antamalla ensipua, perustamalla sairaaloita ja varmistalla puhtaan veden saatavuuden.
Järjestölle testamentilla määrätty omaisuus menee toimintamme tukemiseen potilaiden auttamiseksi ja on kokonaan vapautettu perintöveron maksamisesta. Testamentti kannattaa tarkistaa asiantuntijalta, esimerkiksi pyytämällä apua pankistasi tai asianajotoimistosta. Käsittele testamenttia kuin arvo-omaisuutta ja säilytä sitä turvallisessa paikassa.
Tilaa ilmainen testamenttiesitteemme ja saat lisätietoja testamentin teosta ja toiminnastamme.
Tilaa ilmainen testamenttiesite kotiisi
Tilaa maksuton testamenttiesite lähettämällä minulle sähköpostia. Muista lisätä viestiin postitusosoitteesi. Kerrothan samalla, haluatko suomenkielisen vaiko ruotsinkielisen esitteen.
Mikäli sinulle herää muuta kysyttävää, vastaan mielelläni.
Puhelin: 044 491 6260
Usein kysyttyä testamenttilahjoituksen tekemisestä
Miten Lääkärit Ilman Rajoja käyttää testamenttilahjoitukseni?
Lääkärit Ilman Rajoja ohjaa testamenttilahjoituksesi maailmanlaajuiseen potilastyöhön, jota tehdään siellä, missä hätä on suurin.
Voinko kohdentaa testamenttilahjoitukseni tiettyyn maahan, projektiin tai tietyn sairauden hoitamiseen?
Emme suosittele testamenttilahjoituksen kohdentamista, koska silloin emme voi olla varmoja siitä, voimmeko auttaa niitä ihmisiä, jotka tarvitsevat apua eniten. Hätäapujärjestönä avun kohteet tai hoitamamme sairaudet voivat muuttua hyvinkin nopeasti. Jos testamenttilahjoitus on kohdennettu tiettyyn tarkoitukseen tai kohteeseen, joka ei ole enää ajankohtainen, emme voi ottaa lahjoitusta vastaan. Tällöin se palautuu kuolinpesälle.
Voinko testamentata osan omaisuudestani Lääkärit Ilman Rajoja -järjestölle?
Voit myös testamentata haluamasi osuuden omaisuudestasi Lääkärit Ilman Rajoja -järjestölle. Se voi olla esimerkiksi tietty summa tai prosenttiosuus koko omaisuudestasi. Lahjoitettava omaisuus on hyvä huolellisesti yksilöidä testamentissa. Otamme vastaan erilaista omaisuutta, kuten käteislahjoituksia, arvopapereita ja kiinteistöjä.
Maksaako Lääkärit Ilman Rajoja testamenttilahjoituksesta veroja?
Yleishyödyllisenä yhdistyksenä Lääkärit Ilman Rajoja ei maksa perintöveroa saamistaan testamenttilahjoituksista. Olemme vapautettu myös myyntivoittoverosta. Siten jos lahjoitat meille kiinteistön tai arvopapereita, myymme ne suoraan emmekä maksa veroa voitosta.
Kuinka paljon omaisuutta minun olisi hyvä testamentata?
Mitä omaisuudelleni tapahtuu, jos en tee testamenttia?
Jos testamenttia ei ole tehty, noudatetaan perinnönjaossa perintökaaren säännöksiä perintöjärjestyksestä.  Alla on esimerkkejä siitä, mitä tapahtuu, jos et tee testamenttia.
Omaisuuden perivät lapset eli rintaperilliset. Jos puolisoiden välillä ei ole tehty avioehtoa, leskellä on kuitenkin avio-oikeus puolisoiden yhteenlaskettuun omaisuuteen. Tämä määritetään osituksessa ennen perinnönjakoa. Vasta osituksen jälkeen muodostuu varsinainen kuolinpesä, joka menee yhteisille lapsille, ellei perittävä ole tehnyt lesken hyväksi testamenttia.
Rintaperillisillä on kuitenkin aina oikeus lakiosaan. Lakiosa on puolet siitä perintöosasta, jonka rintaperillinen saisi ilman testamenttia.
Avopuolisolla ei ole perintöoikeutta tai oikeutta perintöön, ellei perittävän ja avopuolison välillä ollut testamenttia.
Leski perii vain, jos perittävällä ei ole lapsia eli rintaperillisiä. Jos perittävällä on lapsia edellisestä suhteesta, perivät nämä omaisuuden. Perittävä voi kuitenkin tehdä eläessään testamentin puolisonsa hyväksi, jolloin leski perii testamentin perusteella. Rintaperillisillä on tällöinkin oikeus vaatia lakiosaansa perittävästä omaisuudesta. Lesken kuoltua ensiksi kuolleen puolison rintaperillisillä ei ole perintöoikeutta tai oikeutta lesken perintöön.
Jos perittävällä ei ole lapsia, perii leski kaiken, ellei testamentilla ole toisin määrätty. Testamentilla voidaan sivuuttaa lesken perintöoikeus kokonaan. Testamenttimääräyksillä ei kuitenkaan voi vaikuttaa puolison avio-oikeuteen. Ainoastaan avioehdolla voidaan sulkea pois puolison avio-oikeus.
Jos serkkuja lähempiä perillisiä ei ole eikä testamenttia ole tehty, omaisuus menee valtiolle.
Lääkärit Ilman Rajoja ry
Kumpulantie 5, 5. krs.
FI09 3131 1001 8388 73
RA/2020/1543 ja ÅRL 2020/8617
Media: 044 019 0060
Jos valitset tämän, lähetämme sinulle sähköpostitse tietoa tulevista infoilloista ja avustustyöhön hakemisesta.
Lahjoittaessasi meille sinulle tulee automaattisesti myös uutiskirjeemme tilaus. Uutiskirjeen tilauksen voi helposti lopettaa jokaisesta viestistä. (Tutustu tietosuojaselosteeseemme täällä.)
Kaikki tietosi lähetetään salattuna. Lahjoittamalla hyväksyt henkilötietojesi käsittelyn tietosuojaselosteen mukaisesti.
Nimi: {Name (First):15.3} {Name (Last):15.6}
Sinut ohjataan nyt maksuikkunaan. Jos se ei tapahtu automaattisesti, paina nappulaa "seuraava".
Maksu tapahtuu salatun yhteyden kautta ja kaikki tietosi on salattu.
Confirmation page cover id
Kenttä on validointitarkoituksiin ja tulee jättää koskemattomaksi.